PRIJEDLOG

Na osnovu člana 32 stav 1 tačka 26 Zakona o lokalnoj samoupravi ("Sl.list RCG", br. 42/03, 28/04, 75/05 i 13/06 i “Sl. list CG”, br. 88/09, 03/10, 73/10, 38/12 i 10/14) a u vezi sa članom 53 Zakona o radu ("Sl. list CG", br. 49/08, 26/09, 88/09, 26/10, 59/11, 66/12 i 31/14),člana 35 Zakona o unutrašnjoj trgovini („Sl.list CG br. 49/08,40/11), člana 4 Zakona o prekršajima (“Sl.list RCG”, br. 1/11, 6/11, 39/11 i “Sl.list CG”, br.32/14) i člana 31 Statuta Opštine Tivat („Sl.list RCG-opštinski propisi“ br.40/04 i 26/06 i „Sl.list CG-opštinski propisi“ br. 12/11 i 21/11) Skupština opštine Tivat na sjednici održanoj dana \_\_\_\_\_\_\_\_\_\_\_2015. godine, donijela je

**O D L U K U**

**O IZMJENI ODLUKE O RADNOM VREMENU**

**Član 1**

U Odluci o radnom vremenu (“Sl.list CG – opštinski propisi”, br. 18/09), član 21 mijenja se i glasi:

“Novčanom kaznom od 150 eura do 10.000 eura kazniće se za prekršaj pravno lice ako:

* ne donese Odluku o rasporedu radnog vremena (član 2) ,
* ne istakne raspored radnog vremena na ulazu u poslovnu prostoriju (član 4),
* ne obavlja djelatnost u vremenu koje je predvidjeno ovom Odlukom ili Odlukom poslovodnog organa,
* ne istakne obaviještenje o nazivu i adresi dežurne prodavnice u dane praznika i

nedjeljom (član 7 stav 2),

* ne dostavi Odluku o rasporedu radnog vremena nadležnom organu (član 22).

Za prekršaj iz stava 1 ovog člana kazniće se preduzetnik novčanom kaznom u iznosu od 50 eura do 3.000 eura ,odgovorno lice u pravnom licu novčanom kaznom od 20 do 1.000 eura.

**Član 2**

Ova Odluka stupa na snagu osmog dana od dana objavljivanja u "Službenom listu Crne Gore -opštinski propisi".

Broj: \_\_\_\_\_\_\_\_\_\_\_\_\_\_\_\_\_

Tivat, \_\_\_\_\_\_2015. godine

**SKUPŠTINA OPŠTINE TIVAT**

Predsjednik Skupštine,

Krsto Bošković, s.r.

**O B R A Z L O Ž E NJ E**

*Pravni osnov*

Pravni osnov za donošenje odluke o izmjeni Odluke o radnom vremenu sadržan je u odredbama člana 32 stav 1 tačka 26 Zakona o lokalnoj samoupravi (“Sl.list RCG”, br. 42/03, 28/04, 75/05 i 13/06 i “Sl.list CG”, br. 88/09, 03/10, 73/10, 38/12 i 10/14 ), kojim je propisano da Opština u skladu sa zakonom i drugim propisom utvrdjuje radno vrijeme u odredjenim djelatnostima i odredjuje područja u kojima se može obavljati odredjena djelatnost,člana 35 Zakona o unutrašnjoj trgovini(„Sl.list CG br. 49/08,40/11), kojim je propisano da radno vrijeme i raspored dnevnog i nedjeljnog radnog vremena i radnog vremena u dane državnih praznika, prodavnica i drugih prodajnih mjesta, kao i radno vrijeme za pijace, sajmove, izložbe i druge povremene načine obavljanja trgovine propisuje nadležni organ lokalne samouprave, člana 53 stav 2 Zakona o radu ("Sl.list CG", br. 49/08, 26/09, 88/09, 26/10, 59/11, 66/12 i 31/14), kojim je propisano da se raspored, početak i završetak radnog vremena u odredjenim djelatnostima i na odredjenim poslovima utvrdjuje odlukom nadležnog državnog organa, odnosno organa lokalne samouprave, člana 4 Zakona o prekršajima (“Sl.list CG”, br. br. 1/11, 6/11, 39/11 i 32/14), kojim je propisano da se prekršaji i prekršajne sankcije mogu propisivati zakonom, uredbom Vlade Crne Gore i odlukom jedinice lokalne samouprave, kao i člana 12 stav 1 tačka 26 i člana 31 stav 1 alineja 37 Statuta Opštine Tivat ("Sl.list RCG - Opštinski propisi”, br. 40/04, 26/06 i “Sl.list CG – opštinsi propisi”, 12/11, 21/11 i 03/13), kojim je propisano Opština Tivat utvrđuje radno vrijeme u određenim djelatnostima i određuje područja u kojima se može obavljati određena djelatnost odnosno propisuje radno vrijeme ugostiteljskih, trgovinskih i zanatskih objekata i određuje područja u kojima se može obavljati određena djelatnost.

Skupština Opštine Tivat donijela je Odluku o radnom vremenu „Sl. List CG – opštinski propisi“ br. 18/09. Medjutim, Skupština CG donijela je Zakon o izmjenama i dopunama Zakona o prekršajima (“Sl.list CG”, br. 32/14). Članom 2 citiranog Zakona propisano je da se prekršaji i prekršajne sankcije mogu propisivati zakonom, uredbom Vlade CG i odlukom jedinice lokalne samouprave, čime su se stekli uslovi da se u Odluci o radnom vremenu propišu i kazne za nepoštovanje normi iste.

*Obrazloženje konkretnih rješenja*

Izmjena Odluke o radnom vremenu izvršena je na način da se u tekstu iste mijenja poglavlje “Kaznene odredbe” i član 21.

Navedenim članom stavom 1 precizirano je da će se pravno lice kazniti za prekršaj ako:

- ne donese Odluku o rasporedu radnog vremena (član 2) ,

- ne istakne raspored radnog vremena na ulazu u poslovnu prostoriju (član 4),

- ne obavlja djelatnost u vremenu koje je predvidjeno ovom Odlukom ili Odlukom poslovodnog organa,

- ne istakne obaviještenje o nazivu i adresi dežurne prodavnice u dane praznika i

nedjeljom (član 7 stav 2)

-ne dostavi Odluku o rasporedu radnog vremena nadležnom organu (član 22).

Za ove prekršaje utvrdjeni su rasponi novčanih kazni za pravno lice u iznosu od 150 eura do 10.000 eura, što je uskladjeno sa rasponom kazni utvrdjenih Zakonom o izmjenama i dopunama Zakona o prekršajima, precizirane su kazne za preduzetnika u rasponu od 50 eura do 3000 eura, odgovorno lice u pravnom licu u rasponu od 20 eura do 1000 eura, što je takodje raspon uskladjen sa Zakonom.

Obradjivač Predlagač

Sekretarijat za upravu i društvene djelatnosti Predsjednik Opštine